Source: https://www.riigiteataja.ee/kohtulahendite_liigitus.html?sort=LahendiKuulutamiseAeg&asc=true&jaotus=juur.206106664.206108431.206108457&leht=5&kokkuvotted=false&jaotusedVaikimisiAvatud=
Timestamp: 2019-11-21 12:19:42+00:00
Document Index: 6895261

Matched Legal Cases: ['Riigikohus ', 'Riigikohus ', 'Kohus ', 'Riigikohus ', 'Riigikohus ', '§ 230', 'kohus ', 'Riigikohus ', 'kohus ', 'Riigikohus ', '§ 5', 'kohus ', '§ 232', 'kohus ', 'kohus ', 'Riigikohus ', 'kohus ', '§ 231', 'kohus ', 'kohus ', 'Kohus ', 'Kohus ', 'kohus ', '§ 227', 'kohus ', 'Riigikohus ', '§ 227', 'Riigikohus ', '§ 93', '§ 227', 'Riigikohus ', 'Riigikohus ', 'Riigikohus ', '§ 227', '§ 231', 'Riigikohus ', 'kohus ', '§ 229', 'kohus ', '§ 319', 'kohus ', 'kohus ', '§ 227', '§ 330', 'kohus ', '§ 330', 'kohus ', '§ 227', '§ 330', '§ 231', 'Kohus ', 'Riigikohus ', 'kohus ', 'Riigikohus ', '§ 229', 'kohus ', 'Riigikohus ', '§ 15', 'Riigikohus ']

Kokku: 531| Näitan: 81 - 100
3-2-1-62-98 Riigikohus 07.05.1998
Hagist loobumine peab toimuma kooskõlas TsKS §-dega 182 ja 300. Kohtuotsuses peab olema märgitud kohtu seisukoht kõikide nõuete kohta, mida pooled esitasid.
3-2-1-69-98 Riigikohus 28.05.1998
Kohus peab määruses oma seisukohti põhjendama.
3-2-3-7-98 Riigikohus 04.06.1998
Kohtuotsus kuulub tühistamisel, kui otsuses ei ole märgitud tõendeid, millele on rajatud kohtu järeldus.
3-2-1-87-98 Riigikohus 10.09.1998
TsKS § 230 lg 3 kohaselt asjas, milles poolte kokkulepe on seadusega lubatud, ei või kohus otsuses tugineda asjaolule, millele pool ei ole ise viidanud asja läbivaatamisel
3-2-1-97-98 Riigikohus 14.10.1998
Kohtuotsus kuulub tühistamisele, kui kohus on ületanud poole nõuete piire või tuginenud asjaolule, millele pool ise ei ole viidanud asja läbivaatamisel.
Asja väljanõudmisel mitteomanikult (vindikatsioonihagi) on omandiõiguse tunnustamise eelduseks väidetava omandi õigusliku aluse olemasolu enne selle nõude esitamist.
Kaasomanikele kuulub teatud kindlaksmääratud osa ühisest omandist, mitte konkreetne osa ühisest asjast.
3-2-1-9-99 Riigikohus 28.01.1999
Kuni tsiviilseadustiku üldosa seaduse jõustumiseni oli tulenevalt ettevõtteseaduse § 5 lg-st 2 ettevõtte õigusvõime maht ära määratud ka sellega, missugused tegutsemisalad olid tema põhikirjas ja muudes asutamisdokumentides kindlaks määratud.
Apellatsioonikohus on rikkunud TsKS § 232 lg 4, mille kohaselt otsuse põhjendavas osas märgitakse kohtu tuvastatud asjaolud, tõendid, millele on rajatud kohtu järeldused, põhjendused, miks kohus need või teised tõendid tagasi lükkab, samuti seadused, mida kohus kohaldas.
3-2-1-45-99 Riigikohus 28.04.1999
Ringkonnakohus on rikkunud TsMS § 231 lg 4 sätteid,mille kohaselt peab kohus otsuse põhjendavas osas märkima kohtu tuvastatud asjaolud ja nendest tehtud järeldused, tõendid,millele on rajatud kohtu järeldused, samuti seadused, mida kohus kohaldas. Kohus peab otsuses põhjendama, miks ta ei nõustu hageja või kostja väidetega. Kohus peab kõiki kogutud tõendeid analüüsima. Kui kohus mõnda tõendit ei arvesta,peab ta seda otsuses põhjendama.
Kohtuotsus peab olema põhjendatud (TsMS § 227 lg 1). Ringkonnakohus rikkus seda nõuet jättes otsuses põhjendamata, milles väljendus põhjuslik seos kahjutekitanu õigusvastase teo ja kannatanul saabunud varalise kahju vahel.
3-2-1-47-99 Riigikohus 04.05.1999
Ringkonnakohtu otsus on vastuoluline ning ei vasta TsMS § 227 lg 1 nõuetele.
Tunnistajate ütluste kaudu on keelatud tõendada laenulepingu täitmist, mis peab olema sõlmitud kirjalikus vormis.
3-2-1-58-99 Riigikohus 25.05.1999
TsÜS § 93 lg 2 kohaselt on tehinguga kokkulepitud vormi järgimata jätmisel tehing tühine kui selline tagajärg on tehinguga ette nähtud.
Kohtuotsus ei vasta TsMS § 227 lg 1 nõuetele,mille kohaselt kohtuotsus peab olema seaduslik ja põhjendatud.
3-2-1-79-99 Riigikohus 29.09.1999
Ühes tsiviilasjas jõustunud kohtuotsusega tuvastatud asjaolu ei saa TsMS §-de 94 lg 2 ja 242 lg 2 kohaselt vaidlustada teises tsiviilasjas, kui sellest võtavad osa samad pooled.
Ühes tsiviilasjas jõustunud kohtuotsusega tuvastatud asjaolu ei saa TsMS §-de 94 lg 2 ja 242 lg 2 kohaselt vaidlustada teises tsiviilasjas ,kui sellest võtavad osa samad pooled.
3-2-1-78-98 Riigikohus 29.09.1999
Kohtuotsuses kohtu seisukoha põhjendamata jätmine on kohtuotsuse tühistamise aluseks.
Vanglas kinnipeetava õigust sõnumi saladusele võib piirata kohtu loal.
3-2-1-90-99 Riigikohus 19.10.1999
Kohtuotsus ei vasta TsMS § 227 lg 1 ja § 231 lg 4 nõuetele.
Isikul saamata jäänud tulu kui kahju ei ole tema säästetud kulutused.
3-2-1-93-99 Riigikohus 17.11.1999
Apellatsioonikohus rikkus kohtuotsusele TsMS § 229 lg 2 järgi esitatavat nõuet, mille kohaselt ei või kohus rajada otsust asjaolule, mida pool ise ei ole asja läbivaatamisel esitanud. TsMS § 319 lg 1 kohaselt kontrollib ringkonnakohus apellatsiooni korras esimese astme kohtulahendi seaduslikkust ja põhjendatust üksnes osas, mille peale edasi kaevati.
Apellatsioonikohus peab põhjendama, millistele tõenditele tuginedes ta vastava järelduse tegi (TsMS § 227 lg 1, § 330 lg 4).
Kui apellatsioonikohus asub linnakohtust vastupidisele seisukohale, siis peab ta oma seisukohta põhjendama (TsMS § 330 lg 5). Apellatsioonikohus peab põhjendama, millistele tõenditele tuginedes ta vastava järelduse tegi (TsMS § 227 lg 1, § 330 lg 4).
Kohtud on rikkunud TsMS § 231 lg 4 ja 330 lg 4 järgi otsuse põhjendavale osale esitatavaid nõudeid. Kohtute otsustes on kasutatud ebatäpseid mõisteid, mis liikluseeskirja tunnustatud terminite hulgas puuduvad. Kohus peab asjaolude tuvastamisel ja neist järelduste tegemisel kasutama liikluseeskirja termineid ja seletusi.
3-2-1-30-00 Riigikohus 05.04.2000
Kohtuotsus kuulub TsMS §-st 228 tulenevalt tühistamisele, kui kohtu käsitlus vaidluse lahendamisel tähtsust omavatest asjaoludest ei ole arusaadav või kohus ei ole teinud otsust kõigi esitatud nõuete kohta.
3-2-1-19-00 Riigikohus 19.04.2000
TsMS § 229 kohaselt ei või kohus teha otsust nõude kohta, mida ei ole esitatud.
3-2-1-74-00 Riigikohus 09.05.2000
TsMS §-s 227 sätestatud kohtuotsuse seaduslikkuse ja põhjendatuse nõue tähendab muuhulgas ka seda, et kohtuotsus ei või olla vastuoluline. Kohtuotsuses tuleb selgelt eristada poolte väidetut ja kohtu poolt tuvastatut. Elamuühistu liikme ja elamuühistu vahelise vastutuse piiritlemisel kahju tekitamise eest tuleb juhinduda ka elamuühistu tegevust reguleerivatest õigusaktidest ES § 15 järgi.
3-2-1-92-00 Riigikohus 25.09.2000
Seaduslik ja põhjendatud ei ole apellatsioonikohtu otsus, millega loeti esimese astme kohtu poolt tuvastatuks asjaolu, mille tuvastamist selle kohtuotsuse põhjendused ei kajasta.